钦定古今图书集成/理学汇编/文学典/第112卷 > 黄朝相 > 魏之璜
## 钦定古今图书集成/理学汇编/文学典/第112卷 > 黄朝相 > 魏之璜

按《列朝诗集》：“之璜字考叔，上元人。起孤贫，业丹青以
糊口。一部郎见之，赏其笔意，稍稍知名。杜门匿影，日
事盘礡，天性孝友，养老亲抚诸弟胥，取给于十指，不
以干人。轩车过访，不一报谢。惟招之饮酒则往，清言
献酬，坐无考叔，不乐也。少不知书，因佣书，通晓文义，
遂能为诗。清迥绝俗，而不以诗名，以画掩也。以老寿”
终于家。